Publication: Magyar Közlöny
Issue: MK-2003-110 (Year: 2003, Number: 110)
Era: 1990-2004
Section: módosításáról szóló 1996. évi XXII. törvény 36. §-ának
Paragraph Index: 243

1972. évi Nemzetközi Egyezmény Preambulum A Szerzõdõ Felek, elismerve annak szükségességét, hogy a konténerek kezelése, halmazolása és szállítása során az emberi élet biztonságát fokozott mértékben védeni kell, figyelemmel arra, hogy a nemzetközi konténeres szállítást meg kell könnyíteni, elismerve ezzel kapcsolatban azokat az elõnyöket, amelyek a közös nemzetközi biztonsági elõírások kiadásából származhatnak, megfontolva, hogy ezt legjobban Egyezmény kötésével lehet elérni, elhatározták, hogy kiadják azokat a konténerszerkezeti elõírásokat, amelyek rendes üzemeltetési feltételek közötti kezelésük, halmazolásuk és szállításuk biztonságát szolgálják és ebbõl a célból megállapodtak a következõkben: I. Cikk A jelen Egyezménybõl eredõ általános kötelezettség A Szerzõdõ Felek kötelezik magukat, hogy a jelen Egyezmény és annak szerves részét képezõ mellékletek rendelkezéseinek érvényt szereznek. II. Cikk Fogalommeghatározások A jelen Egyezmény alkalmazása tekintetében kifejezetten eltérõ rendelkezés hiányában:

Source: https://magyarkozlony.hu/hivatalos-lapok/45e9ef8a57d7041f3bfcebb9bc2f50b709346624/dokumentumok/9a3c4dec9a281e90bb9072a46b356eeed337be59/letoltes